Ruĝpuga kaciko

La Ruĝpuga caciko (Cacicus haemorrhous) estas specio de birdo de la familio de Ikteredoj kaj genro de kacikoj, kiuj estas nigraj birdoj kun flavaj aŭ ruĝaj markoj kaj bluaj okuloj. Ĝi estas specio de la Amazona Baseno kaj la Gujanoj en norda Sudameriko, kaj estas nur marborda en Gujanoj kaj ĉe Amazona Rivero ĉe Atlantiko; krome ekzistas granda separata disa teritorio en sudorienta kaj marborda Brazilo, inklude Paragvajon, kaj partojn de nordorienta Argentino. Ĝi troviĝas ankaŭ en Bolivio, Kolombio, Ekvadoro, Peruo kaj Venezuelo.

La natura habitato de la Ruĝpuga caciko estas subtropikaj aŭ tropikaj humidaj arbaroj de malaltaj teroj, marĉoj kaj tre degraditaj iamaj arbaroj.

La Flavpuga caciko estas svelta birdo, kun longa vosto, tre bluaj okuloj, kaj palflava (ebureca) pintakra beko. Ĝi havas ĉefe nigran plumaron, krom tre malhelruĝan etendan pugon, kio nomigas la specion kaj en la komuna nomo kaj en la latina scienca nomo kio estas kunmetaĵo de du radikoj el la antikva greka kiuj donas etimologion ankaŭ al la vorto "hemoroido”. La ino estas pli senkolore nigra ol la masklo. Temas pri specio tre simila al la Skarlatpuga kaciko.

Referencoj
 BirdLife International 2004.  Cacicus haemorrhous.   2006 IUCN Ruĝa Listo de Minacataj Specioj. Konsultita la 25an de julio 2007.

 Eksteraj ligiloj 

Filmetoj de Ruĝpuga caciko ĉe Internet Bird Collection
Poŝtmarkoj  (de Surinamo) kun mapo (montras disan teritorion de SOr marborda Brazilo)
Fotaro de Ruĝpuga caciko  VIREO Foto-Alta Rez 
Foto; Artikolo-(Alta Rez: fotaro: nesto, plumaranĝado, surinama mapo ktp.) webserv.nhl.nl

Kategorio:Paseroformaj
Kategorio:Ikteredoj
Kategorio:Birdoj de Ameriko